Municipalitatea din Vaslui a decis: fără biciclete şi role pe trotuare, în parcuri şi în centrul oraşului. Au fost montate şi panouri cu avertismente, pe care sunt înscrise şi amenzile: între 200 şi 600 lei. Măsura este considerată absurdă de cei care au copii.

Municipalitatea din Vaslui le-a interzis copiilor să mai intre cu rolele sau bicicletele pe trotuare şi în parcuri, pentru a nu distruge iarba. Mai mult, ei nu au voie nici să îşi sprijine bicicletele de pereții magazinelor.

Copiii nu au acces nici în piaţa publică din centrul Vasluiului. Zona este placată cu granit, iar primarul nu vrea ca aceştia să lase urme cu rolele.

Poliţiştii locali le-au recomandat părinţilor să îi lase pe copii să se joace pe stadion, însă acesta este prea departe de casă şi nu este un loc potrivit pentru recreere, spun părinţii.

Şi proprietarilor de câini le este interzis să tranziteze zona centrală, aşa că sunt nevoiţi să ocolească piața.